cyanic-selkie/wikianc huggingface dataset:
นูกูอาโลฟา
อุตสาหกรรม
ด้วยการขาดการวางแผนที่ดีของรัฐบาล ส่งผลให้พื้นที่นิคมอุตสาหกรรมภายในเมืองมีค่อนข้างจำกัด นิคมอุตสาหกรรมในกรุงนูกูอาโลฟาทั้งหมดตั้งอยู่ในหมู่บ้านมาอูฟางา ซึ่งรัฐบาลจัดตั้งขึ้นใน ค.ศ. 1980 มีพื้นที่เท่ากับ 20 เอเคอร์ (ประมาณ 0.081 ตารางกิโลเมตร) โดยแบ่งพื้นที่นิคมออกเป็น 42 ส่วน รัฐบาลได้อนุญาตให้ภาคอุตสาหกรรมเช่าระยะยาวพื้นที่นิคมอุตสาหกรรมแห่งนี้ อุตสาหกรรมในนิคมส่วนมากเป็นอุตสาหกรรมเบา เช่น โรงงานผลิตกระดาษชำระ โรงงานผลิตของเล่น โรงงานประกอบตู้เย็น เป็นต้น ใน ค.ศ. 2011 รัฐบาลตัดสินใจแปรรูปศูนย์อุตสาหกรรมขนาดเล็กจากกิจการของรัฐเป็นกิจการรัฐวิสาหกิจ เพื่อให้มีความคล่องตัวในการบริหารจัดการยิ่งขึ้น ปัจจุบันนิคมอุตสาหกรรมที่มาอูฟางาเป็นหนึ่งในนิคมอุตสาหกรรม 2 แห่งในประเทศ อีกแห่งหนึ่งอยู่ที่เนอิอาฟูในเขตการปกครองวาวาอู
การท่องเที่ยว
โครงสร้างพื้นฐานด้านการท่องเที่ยวของนูกูอาโลฟาจัดได้ว่าดีกว่าพื้นที่อื่นในประเทศ เนื่องจากมีร้านอาหาร ร้านเครื่องดื่ม สิ่งอำนวยความสะดวกและที่พักเป็นจำนวนมาก รวมไปถึงมีบริการขนส่งมวลชนและรถจักรยานให้เช่าเพื่อเดินทางไปยังแหล่งท่องเที่ยวต่าง ๆ ภายในเมือง  แหล่งท่องเที่ยวทางวัฒนธรรม ซึ่งแสดงถึงประวัติความเป็นมาของประเทศที่มีชื่อเสียง เช่น พิพิธภัณฑ์แห่งชาติตองงา ศูนย์หัตถกรรมลางาโฟนูอา สุสานหลวงของราชวงศ์ปัจจุบันและพระราชวัง เป็นต้น  นอกจากนี้ยังมีการจัดการท่องเที่ยวเชิงวัฒนธรรมที่เกี่ยวข้องกับกีฬาและศาสนาอีกด้วย  ในส่วนของการท่องเที่ยวเชิงธรรมชาตินั้น ด้วยกรุงนูกูอาโลฟามีพื้นที่ทางตอนเหนือติดทะเล จึงเป็นแหล่งดำน้ำดูปะการังและกิจกรรมทางทะเลที่สำคัญแห่งหนึ่งของประเทศ  ย่านกลางคืนของเมืองมีขนาดเล็ก เพราะตองงาเป็นประเทศอนุรักษ์นิยมทางศาสนา ทว่ามีความคึกคักมากที่สุดในประเทศ ย่านกลางคืนเหล่านี้จะตั้งอยู่บนถนนวูนาทางตอนเหนือของเมือง
ประชากร
จากการทำสำมะโนประชากรและเคหะใน ค.ศ. 2016 พบว่าประชากรที่อาศัยอยู่ในูกูอาโลฟามีทั้งสิ้น 23,221 คน คิดเป็นร้อยละ 23.20 ของประชากรทั้งประเทศ และมีความหนาแน่นของประชากรเท่ากับ 2035 คนต่อ 1 ตารางกิโลเมตร หากนับรวมประชากรในเขตปริมณฑลของนูกูอะโลฟาด้วย จะมีประชากรรวมกันเท่ากับ 35,184 คน ช่วงคริสต์ทศวรรษ 1930 ประชากรที่อาศัยอยู่ในนูกูอาโลฟามีเพียงร้อยละ 10 ของประชากรของทั้งประเทศเท่านั้น ทว่านับตั้งแต่ ค.ศ. 1931 เป็นต้นมา ประชากรในนูกูอาโลฟาเพิ่มขึ้นในอัตราที่สูง และมีแนวโน้มเพิ่มขึ้นมาโดยตลอด เนื่องจากประชากรในชนบทต้องการแสวงหาโอกาสทางการศึกษาและการประกอบอาชีพ ประกอบกับพื้นที่ชนบทมีข้อจำกัดทางด้านการขยายที่ดินทำการเกษตร อย่างไรก็ตามใน ค.ศ. 2016 อัตราการเติบโตของประชากรในนูกูอาโลฟากลับลดลง ซึ่งลักษณะเช่นนี้พบได้ทั่วไปเกือบทุกชุมชนในประเทศตองงา แม้จะเป็นเช่นนั้น มีการคาดหมายว่าประชากรของนูกูอาโลฟาอาจเพิ่มสูงได้ถึง 45,000 คน ใน ค.ศ. 2030 ประชากรที่อาศัยอยู่ในนูกูอาโลฟาจัดว่าเป็นประชากรเพียงกลุ่มเดียวในประเทศที่อาศัยอยู่ในเขตเมือง โดยเกณฑ์การจัดเขตเมืองของประเทศตองงากำหนดให้เขตเมืองคือหมู่บ้านที่มีประชากรเกิน 5,000 คน ซึ่งพบได้เฉพาะในนูกูอาโลฟาเท่านั้น
โครงสร้างประชากรของนูกูอาโลฟามีประชากรเชื้อชาติตองงาและลูกครึ่งตองงาเป็นประชากรกลุ่มหลักจำนวน 22,117 คน (ร้อยละ 95.25) รองลงมาคือชาวจีน 369 คน (ร้อยละ 1.59) ส่วนที่เหลือเป็นชาวยุโรป ชาวฟีจี ชาวเอเชียและกลุ่มประชากรที่มาจากหมู่เกาะในมหาสมุทรแปซิฟิก ประชากรส่วนมากสามารถใช้ภาษาตองงาและภาษาอังกฤษในการสื่อสารได้ แต่ประชากรโดยรวมเริ่มมีค่านิยมให้ความสำคัญกับภาษาอังกฤษมากกว่าภาษาตองงามากขึ้น เห็นได้ชัดเจนจากหลักสูตรของโรงเรียนมัธยมในนูกูอาโลฟา และกิจการด้านสื่อของประเทศ
การนับถือศาสนาของประชากรในนูกูอาโลฟาคล้ายคลึงกับการนับถือศาสนาของประชากรตองงาทั่วไป โดยประชากรส่วนใหญ่นับถือศาสนาคริสต์เป็นส่วนมาก แบ่งเป็นคริสตจักรฟรีเวสเลยันจำนวน 8,491 คน (ร้อยละ 36.67) โรมันคาทอลิกจำนวน 4,374 คน (ร้อยละ 18.83) ศาสนจักรของพระเยซูคริสต์แห่งสิทธิชนยุคสุดท้ายจำนวน 2,754 คน (ร้อยละ 11.86) ส่วนที่เหลือนั้นนับถือศาสนาคริสต์นิกายอื่น ๆ เช่น คริสตจักรอิสระตองงา แองกลิคัน เป็นต้น อย่างไรก็ตามพบประชากรที่นับถือศาสนาอื่นอีกด้วย โดยกลุ่มใหญ่ที่สุดคือกลุ่มผู้นับถือศาสนาบาไฮจำนวน 167 คน (ร้อยละ 0.72) และศาสนาพุทธจำนวน 21 คน (ร้อยละ 0.09)
อาหาร
วัฒนธรรมอาหารในนูกูอาโลฟาโดยรวมไม่แตกต่างจากพื้นที่อื่นของประเทศตองงามากนัก มีอาหารสำคัญ เช่น โอตาอีกาและลู เป็นต้น อย่างไรก็ตามเมืองแห่งนี้ได้รับวัฒนธรรมอาหารต่างประเทศด้วย โดยเฉพาะอย่างยิ่ง อาหารจีนและอาหารตะวันตก ภายในเมืองมีการจัดจำหน่ายอาหารข้างทาง และมีแหล่งวัตถุดิบประกอบอาหารที่สำคัญอยู่ที่ตลาดตาลามาฮู
เทศกาล
ภายในเมืองมีการจัดกิจกรรมและเทศกาลประจำปีเหมือนกับส่วนอื่นในประเทศ ทว่างานเทศกาลที่ถือได้ว่ามีการจัดอย่างยิ่งใหญ่และเป็นที่รู้จักโดยทั่วไปของนูกูอาโลฟาคือเทศกาลเฮอิลาลา ซึ่งจัดเฉลิมฉลองขึ้นเป็นระยะเวลา 2–3 สัปดาห์ ระหว่างเดือนมิถุนายน–กรกฎาคม เทศกาลนี้เริ่มจัดขึ้นครั้งแรกเมื่อ ค.ศ. 1980 เพื่อเฉลิมฉลองวันคล้ายวันพระบรมราชสมภพของสมเด็จพระราชาธิบดีเตาฟาอาเฮา ตูโปอูที่ 4 ในช่วงเทศกาล ชาวตองงาจะรวมตัวกันเพื่อร่วมชมขบวนพาเหรด บางส่วนเข้าร่วมการประกวดในกิจกรรมดนตรี กลุ่มเพื่อนและครอบครัวจะใช้โอกาสนี้ในการสนทนาพูดคุยและรับประทานอาหารร่วมกัน สำหรับกิจกรรมที่ได้รับความนิยมมากที่สุดคือการประกวดนางงาม Miss Heilala ซึ่งมีสาวงามจากตองงาและต่างประเทศเข้าร่วมการประกวด นอกจากเทศกาลที่จัดเป็นประจำทุกปีแล้ว ในบางครั้งอาจมีการจัดงานเฉลิมฉลองพิเศษภายในเมืองด้วย ซึ่งรัฐบาลมักประกาศให้วันเฉลิมฉลองดังกล่าวเป็นวันหยุดราชการแบบกรณีพิเศษ เห็นได้จากการจัดงานเฉลิมฉลองให้กับทีมรักบี้ลีกตองงาที่สามารถทำการแข่งขันชนะทีมสหราชอาณาจักรและออสเตรเลียได้เป็นครั้งแรก
สื่อ
ประชาชนสามารถเข้าถึงสัญญาณอินเทอร์เน็ตได้มากที่สุดในประเทศ คิดเป็นร้อยละ 43.88 นอกจากนี้ประชาชนในเมืองยังนิยมใช้งานโทรศัพท์มือถือในการเข้าถึงอินเทอร์เน็ตสำหรับใช้บริการสื่อสังคมอีกด้วย ในส่วนของการเข้าถึงสื่ออื่น ๆ นั้น พบว่ามีครัวเรือนร้อยละ 83.61 มีโทรทัศน์ในครอบครองและครัวเรือนร้อยละ 36.26 มีวิทยุในครอบครอง
นูกูอาโลฟาเป็นศูนย์กลางของกิจการด้านสื่อของประเทศ โดยเป็นศูนย์กลางการแพร่สัญญาณของสื่อโทรทัศน์ วิทยุและหนังสือพิมพ์ของรัฐและเอกชน คณะกรรมาธิการแพร่สัญญาณแห่งตองงาเป็นกิจการการแพร่สัญญาณแห่งแรกและใหญ่ที่สุดในประเทศ มีสำนักงานใหญ่ตั้งอยู่ในเมืองแห่งนี้ ได้ดำเนินการแพร่สัญญาณโทรทัศน์จำนวน 2 ช่อง ได้แก่ ทีวีตองงา 1 ครอบคลุมพื้นที่ของเกาะโตงาตาปูและเออัว และทีวีตองงา 2 ที่มีการนำรายการโทรทัศน์ของประเทศจีนเข้าสู่ผังรายการด้วย นอกจากสถานีโทรทัศน์ของภาครัฐแล้ว ประชาชนสามารถเลือกรับชมโทรทัศน์ในระบบเคเบิลทีวี ซึ่งมีดิจิเซล ตองงาเป็นผู้ให้บริการหลักได้ การจัดรายการของสถานีโทรทัศน์เหล่านี้จะมีทั้งรายการที่ใช้ภาษาตองงาและรายการที่ใช้ภาษาอังกฤษ
สำหรับกิจการด้านสื่อหนังสือพิมพ์ ส่วนใหญ่มักมีเอกชนเป็นเจ้าของและมักลงเนื้อหาที่วิพากษ์วิจารณ์การทำงานของรัฐบาล เช่น ไทม์ออฟตองงา มาตางีโตงา เป็นต้น นอกจากกิจการสื่อหนังสือพิมพ์ของเอกชนแล้ว ในอดีตรัฐบาลเคยดำเนินกิจการหนังสือพิมพ์เป็นของตนเองในชื่อหนังสือพิมพ์ตองงาโครนิเคิลระหว่าง ค.ศ. 1960–2006 ก่อนจะแปรรูปจากกิจการของรัฐมาเป็นของเอกชนในท้ายที่สุด
กีฬา
สนามกีฬาเตอูฟาอีวาเป็นสนามกีฬาหลักของนูกูอาโลฟาและประเทศ ใช้จัดการแข่งขันกีฬาหลายชนิดทั้งในระดับชาติและระดับนานาชาติ โดยเฉพาะอย่างยิ่ง รักบี้ ฟุตบอลและกรีฑา กีฬาที่ได้รับความนิยมจากชาวเมืองมากที่สุดคือรักบี้ ซึ่งมักมีผู้เข้าชมเป็นจำนวนมากในทุกระดับการแข่งขัน
นูกูอาโลฟาได้รับเลือกเป็นเจ้าภาพมหกรรมกีฬาหลายรายการ โดยใช้สนามกีฬาเตอูฟาอีวาเป็นสนามกีฬาหลัก การแข่งขันระดับประเทศที่จัดในนูกูอาโลฟาเป็นประจำทุกปีคือการแข่งขันกีฬาระหว่างวิทยาลัย ซึ่งจัดขึ้นในเดือนเมษายน ในส่วนของการแข่งขันกีฬาระดับนานาชาตินั้น นูกูอาโลฟาเคยได้รับเลือกให้เป็นเจ้าภาพจัดการแข่งขันมหกรรมกีฬาหลายรายการ เช่น เซาธ์แปซิฟิกมินิเกมส์ 1989 การแข่งขันกรีฑาชิงแชมป์โอเชียเนีย 1998 และการแข่งขันกรีฑาเยาวชนชิงแชมป์โอเชียเนีย 1998 เป็นต้น
สาธารณูปโภค
ความเจริญเติบโตทางเศรษฐกิจที่มากกว่าพื้นที่อื่น ส่งผลให้ประชากรจากพื้นที่ภายนอกอพยพเข้ามาในนูกูอาโลฟา แรงกดดันจากการเพิ่มจำนวนประชากรทำให้รัฐบาลตองงามีความจำเป็นต้องพัฒนาโครงสร้างพื้นฐาน เช่น ประปา สุขาภิบาล ไฟฟ้า ที่อยู่อาศัยและการศึกษา เป็นต้น เพื่อรองรับให้เพียงพอต่อความต้องการ จากสำมะโนประชากรและเคหะ ค.ศ. 2016 รายงานการเข้าถึงไฟฟ้าของครัวเรือน พบว่ากว่าร้อยละ 98.31 เข้าถึงระบบไฟฟ้า มีเพียงส่วนน้อยที่เข้าถึงพลังงานไฟฟ้าจากต้นกำเนิดรูปแบบอื่น การผลิตไฟฟ้าภายในเมืองอยู่ในความรับผิดชอบของตองงาพาวเวอร์ลีมีเต็ด ซึ่งเป็นกิจการของรัฐ ปัจจุบันมีการปรับปรุงเครือข่ายสายส่งกระแสไฟฟ้าให้ครอบคลุมทั่วทั้งเมือง และปรับปรุงความมั่นคงแข็งแรงของระบบสายส่งเหล่านั้นให้รองรับภัยธรรมชาติที่อาจเกิดขึ้นในอนาคต
สำหรับการเข้าถึงประปาในเมืองพบว่าครัวเรือนร้อยละ 92.32 สามารถเข้าถึงบริการประปาได้ อย่างไรก็ตามพบว่าครัวเรือนที่อยู่ใกล้ชายฝั่งนิยมใช้น้ำที่มาจากน้ำฝนมากกว่า เนื่องจากพื้นที่โดยรวมค่อนข้างต่ำ การวางท่อประปาใกล้ทะเลจึงมักพบปัญหาน้ำทะเลรุกล้ำเข้ามา ส่งผลให้คุณภาพไม่เป็นที่น่าพอใจ นอกจากนี้ครัวเรือนที่เข้าถึงท่อประปาจะใช้น้ำจากประปาเพื่อการประกอบอาหารหรืออุปโภคเท่านั้น เนื่องจากบางส่วนพบการปนเปื้อนของน้ำเสีย ดังนั้นประชาชนส่วนใหญ่จึงนิยมใช้น้ำจากถังซีเมนต์ที่เก็บกักเอง แหล่งน้ำของชุมชนและน้ำขวดสำหรับการบริโภค
สาธารณสุข
ชาวนูกูอาโลฟาสามารถเข้าถึงระบบสาธารณสุขที่ดีที่สุดในประเทศได้ โรงพยาบาลวีโอลาเป็นโรงพยาบาลขนาดใหญ่ที่สุดของประเทศ (199 เตียง) ตั้งอยู่ในเมืองแห่งนี้และเป็นโรงพยาบาลที่รองรับการรักษาพยาบาลขั้นสูง อย่างไรก็ตามการรักษาพยาบาลที่ต้องพึ่งพาเทคโนโลยีระดับสูงมากนิยมส่งไปรักษาต่อในประเทศนิวซีแลนด์โดย Medical Transfer Board เป็นผู้อนุมัติ นอกจากนี้ยังพบว่าประชนบางส่วนนิยมรับบริการทางการแพทย์จากแพทย์แผนโบราณด้วย แม้จะเป็นจำนวนที่น้อยก็ตาม
การศึกษา
ระบบการศึกษาในนูกูอาโลฟาเป็นไปตามที่รัฐบาลตองงากำหนด ภายในนูกูอาโลฟามีสถานศึกษาทั้งระดับประถมศึกษา มัธยมศึกษาและอุดมศึกษา โดยสถานศึกษาเหล่านี้จะอยู่ภายใต้การจัดการของรัฐบาล โบสถ์และเอกชน นักเรียนส่วนใหญ่จะเข้าศึกษาในสถานศึกษาระดับประถมศึกษาของรัฐที่กระจายอยู่ทั่วเมือง  ในขณะที่ระดับมัธยมศึกษาพบการเข้าศึกษาต่อทั้งในสถานศึกษาของรัฐและเอกชน โดยสถานศึกษาของรัฐที่มีชื่อเสียงมากที่สุดคือ โตงาไฮสคูล ซึ่งจัดได้ว่าเป็นหนึ่งในโรงเรียนที่มีนักเรียนมัธยมมากที่สุดแห่งหนึ่งในประเทศ ส่วนระดับอุดมศึกษานั้น ประชากรในนูกูอาโลฟามีวุฒิการศึกษาและอัตราการเข้าศึกษาต่อในระดับสูงสูงที่สุดในประเทศ โดยมีประชากรนูกูอาโลฟาร้อยละ 17 สำเร็จการศึกษาในระดับอุดมศึกษา มากกว่าประชากรกลุ่มอื่นในประเทศที่มีเพียงร้อยละ 9 เท่านั้น ซึ่งการจัดการเรียนการสอนในระดับดังกล่าวดำเนินการในสถาบันการศึกษาของรัฐและเอกชน เช่น สถาบันอาเทนซี สถาบันอุดมศึกษาและสถาบันวิทยาศาสตร์และเทคโนโลยี เป็นต้น
ทางบก
นูกูอาโลฟามีเส้นทางถนนซึ่งเชื่อมกับพื้นที่อื่นบนเกาะโตงาตาปู โดยเชื่อมต่อกับฮาอะตาฟู ซึ่งเป็นชุมชนด้านตะวันตกสุดของเกาะเป็นระยะทาง 20 กิโลเมตร และเชื่อมต่อกับนีอูโตอัว ซึ่งเป็นชุมชนด้านตะวันออกสุดของเกาะเป็นระยะทาง 30 กิโลเมตร นอกจากนี้รัฐบาลตองงาได้พิจารณาสร้างสะพานข้ามลากูนฟางาอูตาเพื่อเชื่อมระหว่างนูกูอาโลฟาและพื้นที่ด้านใต้ของเกาะโตงาตาปู เพื่อลดระยะทางและเวลาการเดินทางระหว่างท่าอากาศยานนานาชาติฟูอาอะโมตูและเมืองหลวง ปัจจุบันนูกูอาโลฟาประสบปัญหากับการจราจรติดขัด สภาพถนนโดยรวมอยู่ในระดับพอใช้ มีบางจุดเป็นหลุมเป็นบ่อและแคบ การก่อสร้างและซ่อมบำรุงถนนในนูกูอาโลฟาอยู่ภายใต้การดูแลของกรมโยธาธิการ ซึ่งมักประสบปัญหาขาดแคลนงบประมาณในการดำเนินงาน ในอดีตเคยมีเส้นทางรถไฟจากลากูนผ่านนูกูอาโลฟามุ่งสู่ท่าเรือ แต่ไม่มีให้เห็นในปัจจุบันแล้ว โดยไม่มีทั้งข้อมูลการก่อสร้างและสาเหตุการยกเลิกเส้นทาง เหลือไว้เพียงแค่ชื่อถนนรถไฟภายในเมืองเท่านั้น
สำหรับการขนส่งสาธารณะในนูกูอาโลฟานั้น มีสถานีรถโดยสารอยู่ 2 สถานี คือ สถานีบนถนนวูนาฝั่งตรงข้ามกับสำนักงานการท่องเที่ยว ซึ่งมีเส้นทางอยู่ในบริเวณรอบ ๆ เมือง และสถานีที่อยู่ตรงข้ามกับที่ทำการของกระทรวงศึกษาธิการ มีเส้นทางไปส่วนตะวันออกและตะวันตกของเกาะ อย่างไรก็ตามรถโดยสารมีกำหนดการเดินทางที่ไม่แน่นอน โดยมักมีกำหนดเวลาให้บริการระหว่าง 08.00 น. – 17.00 น. นอกจากนี้ยังมีการให้บริการแท็กซี่ในเมืองด้วย ทั้งนี้บริการขนส่งสาธารณะจะหยุดให้บริการในวันอาทิตย์
อัมพาตเป็นระยะจากต่อมไทรอยด์เป็นพิษ
อัมพาตเป็นระยะจากต่อมไทรอยด์เป็นพิษ (thyrotoxic periodic paralysis, TPP) เป็นภาวะซึ่งทำให้มีกล้ามเนื้ออ่อนแรงเฉียบพลันในขณะที่ผู้ป่วยกำลังมีภาวะต่อมไทรอยด์ทำงานมากเกิน ส่วนใหญ่จะพบมีภาวะมีโพแทสเซียมในเลือดน้อยเกินร่วมด้วยในขณะมีอาการ ภาวะนี้อาจเป็นอันตรายถึงชีวิตถ้ามีการอ่อนแรงของกล้ามเนื้อที่ใช้ในการหายใจจนทำให้มีภาวะหายใจล้มเหลว หรือระดับโพแทสเซียมที่ต่ำนั้นต่ำมากจนทำให้เกิดหัวใจเต้นผิดจังหวะ โดยทั่วไปหากไม่ได้รับการรักษามีโอกาสกลับเป็นซ้ำอีกได้มาก
นูกูอาโลฟา
ทางอากาศ
ท่าอากาศยานนานาชาติฟูอาอะโมตู ตั้งอยู่ห่างจากนูกูอาโลฟาไปทางใต้ประมาณ 21 km เป็นท่าอากาศยานที่มีความหนาแน่นของผู้ใช้บริการสูงที่สุดในประเทศตองงา ผู้ที่เดินทางมาประเทศตองงาสามารถเปลี่ยนเครื่องบินได้ที่ท่าอากาศยานแห่งนี้เพื่อเดินทางไปส่วนอื่นของประเทศ ปัจจุบันท่าอากาศยานนานาชาติแห่งนี้มีเที่ยวบินทั้งขาเข้าและขาออกรวม 62 เที่ยวบิน เชื่อมต่อ 5 เมืองใน 8 ประเทศ มีสายการบินเรียลตองงาใช้เป็นฐานการบิน และมีบทบาทสำคัญในการเชื่อมโยงนูกูอาโลฟากับเกาะรอบนอก เช่น ฮาอะไป นีอูอาโตปูตาปู เออัว เป็นต้น อย่างไรก็ตามท่าอากาศยานนานาชาติแห่งนี้ยังไม่มีการเชื่อมโยงกับการขนส่งมวลชนสาธารณะ ผู้โดยสารที่เดินทางมาจากนูกูอาโลฟาต้องใช้รถส่วนตัวหรือแท็กซี่หรือบริการรับส่งท่าอากาศยานของโรงแรมเพื่อเดินทางมาเท่านั้น
อัมพาตเป็นระยะจากต่อมไทรอยด์เป็นพิษ
ภาวะนี้มีความสัมพันธ์กับการกลายพันธุ์ในยีนที่ถอดรหัสออกมาสร้างเป็นไอออนแชนแนลที่รับส่งอิเล็กโทรไลต์ (โซเดียมและโพแทสเซียม) ข้ามเยื่อหุ้มเซลล์ โปรตีนหลักที่มีความสำคัญคือแคลเซียมแชนแนลชนิดแอล ซับยูนิทแอลฟาวัน และโพแทสเซียมอินเวิร์ดเรคทิฟายเออร์ 2.6 จึงถือเป็นโรคของแชนแนลโปรตีนชนิดหนึ่ง ความผิดปกติในแชนแนลเหล่านี้ทำให้มีการไหลของโพแทสเซียมเข้าสู่เซลล์มากเกินปกติเมื่อมีระดับของไทรอกซีนสูง ร่วมกับมีสิ่งกระตุ้นอื่นๆ
นูกูอาโลฟา
เมื่องพี่น้อง
นูกูอาโลฟามีเมืองพี่น้อง ดังนี้
อัมพาตเป็นระยะจากต่อมไทรอยด์เป็นพิษ
อาการแต่ละครั้งสามารถรักษาให้หายสนิทด้วยการรักษาภาวะมีโพแทสเซียมในเลือดน้อยเกิน และแก้ไขภาวะต่อมไทรอยด์ทำงานเกิน ส่วนใหญ่โรคนี้พบในประชากรเชื้อสายจีน ญี่ปุ่น เวียดนาม ฟิลิปปินส์ และเกาหลี เพศชาย ถือเป็นหนึ่งในหลายๆ ภาวะที่ทำให้เกิดการอัมพาตเป็นระยะได้
อาการและอาการแสดง
อาการแรกเริ่มส่วนใหญ่นำมาด้วยอาการปวดกล้ามเนื้อ เป็นตะคริว แข็งเกร็ง จากนั้นจึงเริ่มอ่อนแรงและชาซึ่งมักจะเป็นอย่างรวดเร็ว มักเกิดในช่วงเช้าหรือค่ำ อาการอ่อนแรงมักเป็นแบบสมมาตร กล้ามเนื้อต้นแขนและต้นขามักแสดงอาการก่อน และมักเป็นที่ขาก่อนแขน กล้ามเนื้อปากและคอ ตา และการหายใจมักไม่มีอาการอ่อนแรง แต่บางครั้งอาจมีการอ่อนแรงของกล้ามเนื้อที่ใช้ในการหายใจได้ซึ่งอาจเป็นอันตรายถึงชีวิตจากการหายใจล้มเหลว ส่วนใหญ่จะดีขึ้นภายในหลายชั่วโมงถึงหลายวันแม้ไม่ได้รับการรักษา  ระหว่างที่มีอาการจะตรวจร่างกายพบการอ่อนแรงแบบเปลี้ยของแขนขา รีเฟลกซ์มักลดลง แต่การรับสัมผัสมักเป็นปกติ  สภาพจิตก็จะเป็นปกติเช่นกัน
สิ่งกระตุ้นให้อาการกำเริบ เช่น การออกกำลังกาย การดื่มแอลกอฮอล์ หรือการกินอาหารที่มีคาร์โบไฮเดรตหรือเกลือมาก ซึ่งอาจเป็นเหตุผลให้มีการกำเริบของโรคบ่อยครั้งในช่วงฤดูร้อน ซึ่งมีคนดื่มน้ำหวานและออกกำลังกายมาก การกำเริบที่เกี่ยวข้องกับการออกกำลังกายมักเกิดในช่วงพักหลังออกกำลังกายทันที ดังนั้นจึงมีคำแนะนำให้ออกแรงใหม่อีกครั้งเพื่อยับยั้งการกำเริบของอาการ
ผู้ป่วยอาจมีอาการอื่นๆ ของภาวะต่อมไทรอยด์ทำงานเกินได้ อาการเหล่านี้เช่น น้ำหนักลด หัวใจเต้นเร็ว มือสั่น เหงื่อแตก แต่มีผู้ป่วยเพียงครึ่งหนึ่งเท่านั้นที่มีอาการเหล่านี้ โรคเกรฟส์ซึ่งเป็นสาเหตุของภาวะต่อมไทรอยด์ทำงานมากเกินที่พบบ่อยที่สุดอาจทำให้มีอาการทางตาของโรคเกรฟส์และผิวหนังบริเวณหน้าแข้งหนาตัวได้ นอกจากนี้โรคไทรอยด์ยังอาจทำให้มีกล้ามเนื้ออ่อนแรงในลักษณะของโรคกล้ามเนื้อจากต่อมไทรอยด์เป็นพิษได้ แต่ภาวะนี้จะเป็นตลอด ไม่ได้เป็นๆ หายๆ อย่าง TPP
พันธุกรรม
มีการศึกษาพบการกลายพันธุ์ในแคลเซียมแชนแนลชนิดแอล ซับยูนิทแอลฟาวัน (Cav 1.1) ในผู้ป่วย TPP ชาวจีนใต้ การกลายพันธุ์นี้อยู่ในตำแหน่งที่แตกต่างจากที่พบในโรคอื่นที่ใกล้เคียงกันอย่างอัมพาตเป็นระยะที่เป็นกันในครอบครัว ซึ่งใน TPP นั้น การกลายพันธุ์แบบซิงเกิลนิวคลีโอไทด์โพลีมอร์ฟิซึมนี้อยู่ในตำแหน่งของฮอร์โมนเรสพอนส์เอเลเมนท์ที่ตอบสนองต่อฮอร์โมนไทรอยด์ แสดงให้เห็นว่าการถอดรหัสของยีนนี้และการสร้างไอออนแชนแนลอาจเป็นผลจากการเพิ่มขึ้นของระบบฮอร์โมนไทรอยด์ได้ นอกจากนี้ยังพบมีการกลายพันธุ์ในยีนที่ถอดรหัสเป็นโพแทสเซียม โวลเทจ-เกท แชนแนล, ชอว์-รีเลตเตด ซับแฟมีลี, เมมเบอร์ 4 (Kv3.4) และโซเดียมแชนแนลโปรตีนไทป์ 4 ซับยูนิทแอลฟา (Na41.4)
พบว่าผู้ป่วย TPP จากหลายๆ กลุ่มประชากร ตรวจพบการกลายพันธุ์ในยีน KCNJ18 ซึ่งถอดรหัสออกมาเป็นอินเวอร์ดเรคทิฟายเออร์โพแทสเซียมไอออนแชนแนลชื่อ Kir2.6 ซึ่งในยีนนี้ก็มีไทรอยด์เรนพอนส์เอเลเมนท์เช่นกัน
ฮิวแมนลิวโคซัยต์แอนติเจน (HLA) บางชนิด โดยเฉพาะชนิด B46, DR9, DQB1*0303, A2, Bw22, AW19 และ DRW8 พบบ่อยในผู้ป่วย TPP การที่พบมีความสัมพันธ์ระหว่าง TPP กับ HLA บางชนิดซึ่งมีบทบาทในการตอบสนองทางภูมิคุ้มกันอาจทำให้เป็นไปได้ว่าการตอบสนองทางภูมิคุ้มกันนี้เป็นสาเหตุโดยตรงของ TPP หรือเป็นการเพิ่มโอกาสการเป็นโรคเกรฟส์ซึ่งเป็นโรคแพ้ภูมิตนเองเช่นกัน
โรคไทรอยด์
โรคไทรอยด์ที่พบร่วมกับ TPP มากที่สุดคือโรคเกรฟส์ ซึ่งเป็นโรคที่เกิดจากปฏิกิริยา autoimmune ซึ่งทำให้มีการผลิตฮอร์โมนไทรอยด์มากผิดปกติ นอกจากนี้ TPP ยังพบในผู้ป่วยโรคไทรอยด์อื่นๆ เช่น ไทรอยด์อักเสบ คอพอกก้อนเดียวชนิดเป็นพิษ, เนื้องอกไทรอยด์ชนิดเป็นพิษ, เนื้องอกของต่อมใต้สมองซึ่งหลั่ง TSH, การกินฮอร์โมนไทรอกซีนหรือไอโอดีนมากเกินไป, และภาวะต่อมไทรอยด์ทำงานมากเกินที่ถูกชักนำจากอะมิโอดาโรนด้วย
กลไกของโรค
การมีกล้ามเนื้ออ่อนแรงและมีความเสี่ยงต่อหัวใจเต้นผิดจังหวะในผู้ป่วย TPP เกิดจากการที่มีระดับโพแทสเซียมในเลือดต่ำลงอย่างมาก ซึ่งโพแทสเซียมนั้นยังคงอยู่ในร่างกายแต่ถูกนำเข้าเซลล์ไปจากการที่เอนไซม์โซเดียม/โพแทสเซียม เอทีพีเอสซึ่งทำหน้าที่นำโพแทสเซียมเข้าเซลล์และนำโซเดียมออกจากเซลล์ทำงานเพิ่มขึ้นเกินระดับปกติ จึงทำให้มีโพแทสเซียมในเลือดลดต่ำลง ภาวะอื่นๆ ที่ทำให้เกิดโพแทสเซียมสูงหรือต่ำมักทำให้มีความผิดปกติของสมดุลกรด-เบสในร่างกาย ทำให้เกิดภาวะเลือดเป็นด่างเมตะบอลิกและภาวะเลือดเป็นกรดเมตะบอลิกซึ่งไม่พบใน TPP ภาวะมีโพแทสเซียมในเลือดน้อยเกินจะทำให้เซลล์กล้ามเนื้อเกิดไฮเปอร์โพลาไรเซชันทำให้รอยต่อกล้ามเนื้อกับประสาทตอบสนองต่อกระแสประสาทระดับปกติน้อยลง ทำให้กล้ามเนื้อมีการหดตัวน้อยลง จึงเกิดเป็นอาการกล้ามเนื้ออ่อนแรง
ยังไม่เป็นที่ชัดเจนว่าความผิดปกติทางพันธุกรรมที่ค้นพบนั้นทำให้โซเดียม/โพแทสเซียม เอทีพีเอสทำงานมากผิดปกติได้อย่างไร เชื่อกันว่าเอนไซม์นี้ทำงานมากขึ้นเนื่องจากการกระตุ้นของฮอร์โมนไทรอยด์ ภาวะต่อมไทรอยด์ทำงานมากเกินทำให้มีระดับของคาเตโคลามีน (เช่น อะดรีนาลีน) ในเลือดเพิ่มสูงขึ้น ทำให้โซเดียม/โพแทสเซียม เอทีพีเอสทำงานมากขึ้นได้ จากนั้นการทำงานของเอนไซม์นี้จึงถูกเพิ่มขึ้นไปอีกด้วยสิ่งกระตุ้น เช่น การกินคาร์โบไฮเดรตมากขึ้นทำให้มีระดับอินซูลินเพิ่มสูงขึ้น ซึ่งเป็นปัจจัยกระตุ้นโซเดียม/โพแทสเซียม เอทีพีเอสได้ เมื่อสิ่งกระตุ้นหมดไป การทำงานของเอนไซม์จะกลับมาสู่ระดับปกติได้ มีการเสนอว่าฮอร์โมนเพศชายเพิ่มการทำงานของโซเดียม/โพแทสเซียม เอทีพีเอสได้ ซึ่งจะอธิบายสาเหตุที่เพศชายมีโอกาสป่วยเป็น TPP ได้มากกว่าเพศหญิง ทั้งๆ ที่เพศหญิงมีโอกาสเป็นโรคไทรอยด์มากกว่า
TPP ถูกใช้เป็นตัวอย่างต้นแบบของภาวะอื่นๆ ที่ใกล้เคียงกัน เรียกรวมๆ ว่า โรคที่มีความผิดปกติของแชนแนลโปรตีน (channelopathy) ซึ่งมีการกลายพันธุ์ในไอออนแชนแนล โรคในกลุ่มนี้ส่วนใหญ่มีอาการเป็นๆ หายๆ เช่นนี้เช่นกัน
การวินิจฉัย
ขณะมีอาการกำเริบผู้ป่วยมักมีภาวะโพแทสเซียมในเลือดน้อยเกิน โดยระดับโพแทสเซียมในเลือดมักอยู่ที่น้อยกว่า 3.0 mmol/l ระดับของแมกนีเซียมและฟอตเฟตก็มักพบต่ำลงด้วยเช่นเดียวกัน สองในสามของผู้ป่วยจะมีระดับครีเอทีนไคเนสเพิ่มสูงขึ้น ส่วนใหญ่เป็นไปตามระดับความรุนแรงของการบาดเจ็บของกล้ามเนื้อ หากเพิ่มสูงอย่างมากอาจมี rhabdomyolysis ซึ่งพบน้อย การตรวจคลื่นไฟฟ้าหัวใจมักพบมีหัวใจเต้นเร็วเนื่องจากโรคไทรอยด์ อาจพบความผิดปกติของจังหวะการเต้นของหัวใจ  (เอเทรียล ฟิบริลเลชัน, หัวใจห้องล่างเต้นเร็ว) และการเปลี่ยนแปลงของการนำคลื่นไฟฟ้าที่สัมพันธ์กับภาวะโพแทสเซียมในเลือดน้อยเกิน (U wave, QRS กว้าง, QT ยาว และ T wave แบน) การตรวจคลื่นไฟฟ้ากล้ามเนื้อจะพบความเปลี่ยนแปลงที่คล้ายกับที่พบในโรคกล้ามเนื้อโดยมีแอมพลิจูดของ compound muscle action potential (CMAPs) ลดลง ซึ่งจะหายไปเมื่อได้รับการรักษา
TPP นั้นแยกจากภาวะอัมพาตเป็นระยะอื่นๆ (โดยเฉพาะอัมพาตเป็นระยะจากโพแทสเซียมในเลือดน้อยเกิน) ด้วยการตรวจเลือดดูการทำงานของไทรอยด์ ซึ่งถ้าเป็นโรคอื่นจะพบว่าปกติ ส่วนในภาวะต่อมไทรอยด์เป็นพิษจะพบระดับไทรอกซีนและไทรไอโอโดไทโรนีนสูงขึ้น ซึ่งทำให้มีการยับยั้งการหลั่ง TSH จากต่อมใต้สมอง นอกจากนี้ยังมีการตรวจอื่นๆ ซึ่งส่วนใหญ่ทำเพื่อหาสาเหตุอื่นๆ ของภาวะต่อมไทรอยด์ทำงานมากเกิน
การรักษา
อาการที่เป็นผลจากการมีฮอร์โมนไทรอยด์มากเกินไปนั้นมักตอบสนองดีต่อการให้ยาเบตาบลอคเกอร์แบบไม่จำเพาะเช่นโพรพาโนลอล (เนื่องจากอาการส่วนใหญ่เกิดจากการเพิ่มขึ้นของอะดรีนาลีนและผลของอะดรีนาลีนต่อเบตา-อะดรีเนอร์จิก รีเซพเตอร์) นอกจากนี้ยังอาจสามารถป้องกันการกำเริบครั้งต่อไปได้โดยการให้ผู้ป่วยหลีกเลี่ยงสิ่งกระตุ้นที่เคยทำให้อาการกำเริบมาเกินเช่นการกินเกลือหรือคาร์โบไฮเดรตมาก จนกว่าจะควบคุมโรคไทรอยด์ได้ในระดับที่เหมาะสม
การรักษาโรคไทรอยด์มักทำให้การกำเริบของอาการกล้ามเนื้ออ่อนแรงค่อยๆ หายไป การรักษาขึ้นอยู่กับชนิดของโรคโดยอาจมีการใช้ยาลดการสร้างไทรอยด์ฮอร์โมน การให้ไอโอดีนรังสี หรือการผ่าตัดไทรอยด์
วิทยาการระบาด
ส่วนใหญ่ TPP เกิดในชายชาวจีน ญี่ปุ่น เวียดนาม ฟิลิปปินส์ และเกาหลี รวมทั้งชาวไทย โดยมีอุบัติการณ์ในชนเชื้อชาติอื่นน้อยกว่ามาก ผู้ป่วยภาวะต่อมไทรอยด์ทำงานมากเกินชาวจีนและญี่ปุ่น 1.8-1.9% จะเคยเป็น TPP ซึ่งต่างจากในอเมริกาเหนือที่ศึกษาพบอัตราประมาณ 0.1-0.2% ชาวพื้นเมืองอเมริกันที่มีพื้นฐานพันธุกรรมคล้ายคลึงกับคนเอเชียตะวันออกเฉียงใต้ก็มีความเสี่ยงเช่นกัน
อายุที่เป็นครั้งแรกเฉลี่ยที่ประมาณ 20-40 ปี ยังไม่ทราบเหตุผลว่าทำไมผู้ป่วยส่วนใหญ่เป็นเพศชายมากกว่าเพศหญิง 17-70 เท่า ทั้งที่ส่วนใหญ่พบภาวะต่อมไทรอยด์ทำงานมากเกินในเพศหญิงมากกว่าเพศชาย
ประวัติศาสตร์
หลังจากมีรายงานกรณีผู้ป่วยจำนวนมากในช่วงคริสต์ศตวรรษที่ 18-19 นักประสาทวิทยาชาวเยอรมันคาร์ล ฟรีดริค ออตโต เวตส์ฟาล (1833-1890) จึงได้บรรยายภาวะอัมพาตเป็นระยะเอาไว้อย่างเต็มรูปแบบใน ค.ศ. 1885 ต่อมา ค.ศ. 1926 แพทย์ชาวญี่ปุ่นเท็ตสุฮิโระ ชิโนซากิจากฟุกุโอกะได้สังเกตว่าในกลุ่มผู้ป่วยชาวญี่ปุ่นที่มีอัมพาตเป็นระยะนั้นมีจำนวนผู้ป่วยโรคไทรอยด์ร่วมอยู่ด้วยเป็นจำนวนมาก จากนั้น ค.ศ. 1931 จึงมีรายงานฉบับภาษาอังกฤษเป็นครั้งแรกที่กล่าวถึงผู้ป่วยโรคเกรฟส์ที่มีภาวะอัมพาตเป็นระยะตีพิมพ์โดยนายแพทย์ดันแลปและแคปเลอร์แห่งเมโยคลินิก หลังจากนั้นจึงมีการพบว่าอัมพาตเป็นระยะมีความสัมพันธ์กับภาวะโพแทสเซียมในเลือดน้อยเกินใน ค.ศ. 1937 พร้อมๆ กับพบว่ามีการกระตุ้นจากกลูโคสและอินซูลีน จากนั้นจึงมีการใช้ปรากฏการณ์นี้เพื่อประกอบในการวินิจฉัย
ค.ศ. 1974 มีการค้นพบว่าโพรพาโนลอลสามารถป้องกันการกำเริบของโรคได้ ส่วนแนวคิดเกี่ยวกับโรคที่มีความผิดปกติของแชนแนลโปรตีนและความสัมพันธ์ระหว่างการกลายพันธุ์โดยเฉพาะของไอออนแชนแนลนั้นเริ่มมีขึ้นในช่วงท้ายของคริสต์ศตวรรษที่ 20
แนวระทึกขวัญ
แนวระทึกขวัญ เป็นประเภทของบันเทิงคดีที่ปรากฏอารมณ์หรือความรู้สึกระทึกใจ, กระสับกระส่ายวุ่นวาย, ประหลาดใจ, คาดหวัง หรือวิตกกังวล โดยปกติ ภาพยนตร์ ละครโทรทัศน์ หรือสื่อบันเทิงคดีใดที่ดำเนินเรื่องด้วยประเภทนี้ มีจุดประสงค์ให้ผู้ชม "นั่งไม่ติดเก้าอี้" พัฒนาไปจนสู่จุดสุดยอด (climax) การปกปิดข้อมูลสำคัญของเรื่องเป็นหนึ่งในองค์ประกอบที่พบเจอได้ทั่วไปของแนวระทึกขวัญ กลวิธีทางวรรณกรรม เช่น การให้ข้อมูลเท็จ (red herring), เนื้อเรื่องหักมุม, ผู้บรรยายเรื่องผู้ไม่น่าเชื่อถือ และตอนจบค้างใจ (cliffhanger) ถูกนำมาใช้อย่างมาก โดยปกติแนวระทึกขวัญจะมีตัวโกง (villian) เป็นผู้ดำเนินเรื่อง ซึ่งตัวเอก (protagonist) หรือวีรบุรุษ (hero) ต้องผ่านอุปสรรคขวางทางให้ได้ ตัวอย่างบางส่วนของภาพยนตร์แนวระทึกขวัญสามารถพบได้จากภาพยนตร์โดยอัลเฟรด ฮิตช์ค็อก ในช่วงกลางคริสต์ศตวรรษที่ 20
ราตรีร้อนรัก
ราตรีร้อนรัก เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 22 ตุลาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
เนื้อหาเพลง
เนื้อหาเพลง เกี่ยวกับการบอกรักใครสักคนบางทีก็เป็นเรื่องยาก ร้อนรนในความรู้สึกจนต้องอาศัยบรรยากาศยาม­ราตรีและการดื่มเป็นตัวช่วยให้กล้ามากขึ้น จนอาจทำให้อีกฝ่ายรู้สึกเคลือบแคลงไม่แน่ใ­จว่าการบอกรักครั้งนี้ออกมาจากใจจริง หรือเพราะบรรยากาศทำให้อารมณ์มันพาไป
สไตล์ดนตรีของเพลง
สไตล์ดนตรีของเพลงนั้นเป็นจังหวะแดนซ์คึกคัก สไตล์ดิสโก้ที่จะทำให้คุณย้อนยุคกลับไปในส­มัย 80 เริ่มต้นด้วยเสียงเพลงที่รู้สึกเหมือนอยู่­ในบรรยากาศปาร์ตี้รื่นรมย์ ตามด้วยเสียงคอรัสซึ่งเป็นเอกลักษณ์ในสไตล­์ของ Season Five จุดเด่นของเพลงนี้อยู่ที่การขับเคลื่อนจัง­หวะโดยใช้กลองที่มีซาวด์วินเทจและเบสที่เล­่นโดยการ Slap เป็นตัวขับเคลื่อน
มิวสิกวีดีโอ
มิวสิกวีดีโอนี้ ถูกสร้างสรรค์โดยการหยิบเอาเนื้อหาของเพลง­นำมาสร้างเรื่องราวเกี่ยวกับการพยายามในกา­รบอกรักผู้หญิงสักคน แม้จะต้องเจอกับอุปสรรคมากมาย เช่น การถูกปิดปากและถูกมัดตัว หรือถูกจับกดน้ำ ไม่ว่ายากยังไงก็ตามก็จะต้องพูดคำว่ารักให­้ได้ ด้วยสไตล์ของดนตรีที่มีกลิ่นไอของความเป็น­ดิสโก้เหมือนย้อนกลับไปในยุค 80's จึงนำเอาสีดำทองเข้ามาเป็นโทนสีหลักของมิว­สิกวีดีโอ เพื่อให้ความเป็นดิสโก้มีความร่วมสมัย และเท่ห์มากขึ้น รวมถึงการแต่งตัวของศิลปินที่นำเอาเครื่อง­ประดับที่เป็นสีทองวาวช่วยเพิ่มความวิ้บวั­บและมีความทันสมัยมากขึ้น ด้วยรูปแบบการร้องประสานเสียงซึ่งเป็นเอกล­ักษณ์ของวง ถูกทำให้โดดเด่นขึ้นโดยภาพไลน์ร้องประกอบก­ับการเต้นที่สนุกสนาน โดยเพลงนี้ได้เพื่อนร่วมวงการอย่าง มอร์ วสุพล เกรียงประภากิจ หรือ มอร์ เท็นทูทเวลฟ์ มาช่วยกำกับในครั้งนี้
การตอบรับ
เพลง ราตรีร้อนรัก ได้อันดับสูงสุดที่ 30 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หวัง จู่เสียน
หวัง จู่เสียน (จีน: 王祖賢, พินอิน: Wáng Zǔxián, Joey Wong หรือ Joey Ong Jyo Han) เกิดเมื่อวันที่ 31 มกราคม ค.ศ. 1967 ที่กรุงไทเป ประเทศไต้หวัน เป็นนักแสดงหญิงชาวไต้หวัน มีผลงานการแสดงภาพยนตร์ฮ่องกงที่โด่งดังและประสบความสำเร็จหลายเรื่อง โดยหวัง จู่เสียน ได้รับการยกย่องให้เป็นนักแสดงหญิงแถวหน้าของวงการภาพยนตร์เอเชียในช่วงยุคคริสต์ทศวรรษ 1990 เช่นเดียวกับ จง ฉู่หง, กวน จือหลิน และ จาง ม่านอวี้
หวัง จู่เสียน เป็นบุตรสาวของ "หวัง เหยาหวง" อดีตนักกีฬาบาสเกตบอลทีมชาติไต้หวัน ผู้ได้รับเหรียญเงินในกีฬาเอเชียนเกมส์ 1958 ที่กรุงโตเกียว ประเทศญี่ปุ่น
ประวัติ
หวัง จู่เสียน เกิดเมื่อวันที่ 31 มกราคม ค.ศ. 1967 โดยปู่ทวดของเธอคือ "หวัง เหรินเฟิง" เป็นสมาชิกยุคก่อตั้งขององค์กรถงเหมิงฮุ่ย หรือ สหสันนิบาตจีน ที่ต่อต้านราชวงศ์ชิงก่อนจะพัฒนามาเป็นพรรคก๊กมินตั๋ง และยังเป็นผู้ก่อตั้งโรงเรียนมัธยมซู่เฉิง ในมณฑลอานฮุย (ต่อมาในเดือนสิงหาคม ปี 1992 ในช่วงเทศกาลไหว้พระจันทร์ หวัง จู่เสียน ได้เดินทางมาเยี่ยมโรงเรียนมัธยมแห่งนี้พร้อมกับคุณปู่ของเธอ) ปู่ของเธอ "หวัง กั๋วฟาน" เป็นเจ้าหน้าที่ด้านข่าวกรองของก๊กมินตั๋งโดยหลังจากที่ก๊กมินตั๋งพ่ายแพ้ให้กับพรรคคอมมิวนิสต์จีนทำให้ฝ่ายสาธารณรัฐจีนต้องล่าถอยและอพยพมาที่เกาะไต้หวัน ปู่ของเธอจึงได้มาทำงานที่มหาวิทยาลัยแห่งชาติไต้หวัน ส่วนพ่อของเธอ "หวัง เหยาหวง" เป็นนักบาสเกตบอลทีมชาติไต้หวัน ที่เคยทำผลงานคว้าเหรียญเงินในกีฬาเอเชียนเกมส์ 1958 ที่ประเทศญี่ปุ่น หวัง จู่เสียน มีพี่ชาย 2 คน และเรียนชั้นมัธยมศึกษาตอนต้นที่โรงเรียนมัธยมโซโก้ เมืองซินเป่ย์ ซึ่งเป็นโรงเรียนเอกชนหญิงล้วน นิกายโรมันคาทอลิก ต่อมาได้ย้ายไปเรียนที่โรงเรียนมัธยมไทเป และเลือกเล่นบาสเกตบอลเช่นเดียวกับพ่อของเธอและได้เป็นนักกีฬาของโรงเรียน ด้วยหน้าตาที่สวยงามและส่วนสูงถึง 173 ซ.ม. ทำให้เธอเป็นจุดสนใจจากผู้คน ต่อมาเมื่อเธออายุ 14 ปี เธอได้เป็นนักกีฬาบาสเกตบอลเยาวชนหญิงทีมชาติไต้หวัน และได้เดินทางไปแข่งขันที่เกาะฮ่องกง จนได้พบแมวมองและชวนให้เธอมาถ่ายโฆษณารองเท้ากีฬา จากนั้นก็มีงานถ่ายโฆษณาเข้ามาอย่างต่อเนื่อง ทั้งเครื่องสำอาง และน้ำอัดลม หลังจากนั้นเธอจึงหันไปสอบเข้าวิทยาลัยศิลปะและการแสดงแห่งชาติไต้หวัน เพื่อเอาจริงเอาจังกับการเป็นนักแสดงอาชีพแทนการเล่นกีฬา ซึ่ง "หวัง เหยาหวง" พ่อของเธอก็ได้ให้การสนับสนุนเนื่องจากไม่ต้องการให้ลูกสาวเป็นนักกีฬาบาสเกตบอลทีมชาติเหมือนกับเขาเพราะเห็นว่าลูกสาวได้รับการฝึกซ้อมที่หนักหน่วงและยากลำบากเกินไป
วงการบันเทิง
หวัง จู่เสียน เริ่มต้นเข้าสู่วงการบันเทิงจากการถ่ายโฆษณารองเท้ากีฬายี่ห้ออาดิดาส และได้แสดงภาพยนตร์ไต้หวันเรื่องแรกคือเรื่อง Lake spirit (1983) โดยภาพยนตร์ประสบความสำเร็จได้รับรางวัลม้าทองคำ สาขาการถ่ายภาพยอดเยี่ยม ในงานประกาศผลรางวัลม้าทองคำครั้งที่ 20 ที่ศูนย์วัฒนธรรมเกาสง ในปี 1983 จากการเข้าชิงถึง 3 รางวัล หลังจากนั้น ฟางอี้หัว (Mona Fong) อดีตนักร้องหญิงชื่อดังที่ผันตัวมาเป็นโปรดิวเซอร์ภาพยนตร์ของค่ายชอว์บราเดอร์สสตูดิโอ ได้แสดงความสนใจในตัวเธอและชักชวนให้มาแสดงภาพยนตร์ในฮ่องกง ทำให้ในปี ค.ศ. 1985 เธอได้เซ็นสัญญาเข้าสังกัดค่ายชอว์บราเดอร์สสตูดิโอ และมีผลงานในปีแรกให้กับค่ายถึง 3 เรื่อง ได้แก่ ทรามวัยโดนใจ สะกิดหัวใจให้โดนเธอ (How to Choose a Royal Bride), รักผิดสเปค ภาค 2 (Let's Make a Laugh II) ที่แสดงร่วมกับเอ๋อ ตงเซิง และ ''รักนี้ ดีไหมหว่า ? (Working Class) ที่แสดงคู่กับ แซม ฮุย จนมาโด่งดังทั่วทวีปเอเชียจากการแสดงในภาพยนตร์ชุด โปเยโปโลเย เย้ยฟ้าแล้วก็ท้า (A Chinese Ghost Story)'' ที่กำกับโดย ฉีเคอะ โดยเธอแสดงนำคู่กับ เลสลี จาง รับบทปีศาจสาวแสนสวย "เนี่ย เสี่ยวเชี่ยน"
ผลงานเรื่องอื่นๆที่โดดเด่น อาทิเช่น ภาพยนตร์แสดงคู่กับหลิว เต๋อหัว รับบทแฟนสาว "เอาเต๋า" ในเรื่อง คนตัดคน ภาค 1 (God of Gambler ,1989) เจาะตำนานฝ่ามือยูไล (Kung Fu Vs Acrobatic ,1990) ทำเทียบเจ้าพ่อเหือด (Hong Kong Godfather ,1991) ชีวิตเธอ ชีวิตข้า ชีวิตเดียว (The Prince of Temple Street ,1992) ฟ้านี้ข้าใหญ่ได้คนเดียว (Casino Tycoon 1 ,1992) เรียกเทวดาก็ล้มข้าไม่ได้ (Casino Tycoon 2 ,1992), ภาพยนตร์แสดงคู่กับเฉินหลง ในเรื่อง ชิตี้ฮันเตอร์ ใหญ่ไม่ใหญ่ข้าก็ใหญ่ (City Hunter ,1993) เธอรับบท คาโอริ คู่หูคู่รัก ซาเอบะ เรียว(เฉินหลง) , เดชคัมภีร์เทวดา ภาค 3 (Swordsman 3 : The East Is Red ,1993) ร่วมแสดงกับหลิน ชิงเสีย , นางพญางูขาว ขอเพียงรักอยู่แม้คู่กันไม่ได้ (Green Sneke ,1993) ร่วมแสดงกับจาง ม่านอวี้ , กระบี่ผีเสื้อบารมีสะท้านภพ (Butterfly Sword ,1993) ที่ร่วมแสดงกับเหลียง เฉาเหว่ย , เจิน จื่อตัน , มิเชล โหย่ว เป็นต้น
ชีวิตส่วนตัว
หวัง จู่เสียน เคยคบหากับ "ฉี ฉิน" นักร้องชื่อดังชาวไต้หวัน โดยทั้งคู่พบกันครั้งแรกจากการแสดงนำร่วมกันในภาพยนตร์ไต้หวันเรื่อง "Love Is Grown With Flower" (1987) ซึ่งขณะนั้น ฉี ฉิน เป็นนักร้องเพลงป็อปที่มีชื่อเสียงในทวีปเอเชียส่วน หวัง จู่เสียน ยังเป็นนักแสดงหน้าใหม่ที่ยังมีผลงานไม่มากนัก โดยทั้งคู่ได้คบหากันหลังการถ่ายทำจบลง ก่อนที่ต่อมา หวัง จู่เสียน จะมีชื่อเสียงโด่งดังจากการแสดงนำในภาพยนตร์เรื่อง โปเยโปโลเย เย้ยฟ้าแล้วก็ท้า และมีผลงานการแสดงภาพยนตร์ที่ประสบความสำเร็จในฮ่องกงอีกหลายเรื่อง ส่วน ฉี ฉิน ยังคงทำงานเพลงที่ไต้หวันเป็นหลัก ด้วยความสัมพันธ์ที่ห่างไกลทำให้ทั้งคู่เลิกรากันไปในช่วงต้นของคริสต์ทศวรรษ 1990 หลังจากเลิกรากับ ฉี ฉิน เธอได้มีข่าวอื้อฉาวจากการคบหากับ "หลิน เจี้ยนเยว่" มหาเศรษฐีนักธุรกิจชาวฮ่องกงซึ่งมีภรรยาและลูกอยู่แล้ว ซึ่งภรรยาของหลิน เจี้ยนเยว่ คือ "เซียะ หลิงหลิง" อดีตนักแสดงรุ่นพี่ชาวไต้หวันของเธอ ก่อนที่ต่อมาจะมีรายงานว่าทั้งสองอาศัยอยู่ด้วยกัน ซึ่งเรื่องดังกล่าวทำให้ อวี๋ เป่าจู แม่ของฝ่ายชายออกมาตำหนิเธอออกสื่อ และทำให้เธอตกเป็นข่าวอื้อฉาวไปทั่วฮ่องกงจนกระทบต่อชื่อเสียงในวงการภาพยนตร์ฮ่องกงของเธอเป็นอย่างมาก เธอจึงตัดสินใจเลิกรากับ หลิน เจี้ยนเยว่ และออกจากฮ่องกงเพื่อกลับไปยังไต้หวัน ก่อนที่ เซียะ หลิงหลิง ผู้เป็นภรรยาหลวงจะยื่นฟ้องหย่า หลิน เจี้ยนเยว่ อย่างเป็นทางการในเวลาต่อมา
ในปี 2003 จากเหตุการณ์ที่ เลสลี จาง เพื่อนสนิทของเธอฆ่าตัวตายจากโรคซึมเศร้า ทำให้เธอรู้สึกสะเทือนใจกับเหตุการณ์ดังกล่าวและอึดอัดกับการเป็นคนในวงการบันเทิงที่มีชื่อเสียง ทำให้เธอตัดสินใจออกจากวงการบันเทิงอย่างถาวร อย่างไรก็ตามเธอได้ฝากฝีมือการแสดงภาพยนตร์เรื่องสุดท้ายไว้คือเรื่อง Shanghai Story (2004)
หลังจากออกจากวงการบันเทิง หวัง จู่เสียน ได้เดินทางไปยังรัฐบริติชโคลัมเบีย ประเทศแคนาดา และใช้ชีวิตอยู่ที่เมืองแวนคูเวอร์ และปรากฏตัวออกสื่อบ้างเป็นครั้งคราว
ชิโมกาโมะ มหัศจรรย์ครอบครัวทานุกิ
ชิโมกาโมะ มหัศจรรย์ครอบครัวทานุกิ เป็นนวนิยายญี่ปุ่น เขียนโดยโทมิฮิโกะ โมริมิ ตีพิมพ์โดยสำนักพิมพ์เก็นโตชะในปี พ.ศ. 2550 ตามด้วยนิยายภาคต่อในปี พ.ศ. 2558 ซีรีส์อนิเมะโทรทัศน์ดัดแปลงดัดแปลงจากนิยายเล่มแรกผลิตโดยบริษัท P.A.Works ออกอากาศระหว่างตั้งแต่เดือนกรกฎาคมถึงกันยายน พ.ศ. 2556 ฤดูกาลที่สองดัดแปลงจากนิยายเล่มสอง ออกอากาศตั้งแต่เดือนเมษายนถึงมิถุนายน พ.ศ. 2560 อนิเมะฤดูกาลแรกเคยออกอากาศในประเทศไทยทางช่องเวิร์คพอยท์ทีวี ทุกวันเสาร์-อาทิตย์ เวลา 7.00 น. ถึง 7.30 น. ตั้งแต่เดือนมิถุนายน พ.ศ. 2558 ถึงกรกฎาคม พ.ศ. 2558
วัดอุสภาราม
วัดอุสภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางวัว อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 14 ไร่ 49 ตารางวา
วัดอุสภาราม หรือที่ประชาชนนิยมเรียก วัดบางวัว ตั้งวัดเมื่อ พ.ศ. 2304 ได้รับพระราชทานวิสุงคามสีมา เมื่อ พ.ศ. 2306 มีเจ้าอาวาสรูปแรก คือ พระปั้น ด้านการศึกษาทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2492 จนถึงปัจจุบัน และปัจจุบันมีพระครูสุทธสีลาจารคุณเป็นเจ้าอาวาสวัด
อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 21 เมตร สร้างเมื่อ พ.ศ. 2468 เป็นอาคารครึ่งตึกครึ่งไม้ หอสวดมนต์ กุฏิสงฆ์ จำนวน 15 หลัง หอสวดมนต์และหอฉัน เป็นอาคารไม้สักทั้งหลัง ใต้ถุนสูง กว้าง 3.7 เมตร ยาว 10.59 เมตร หลังคามุงกระเบื้อง สร้างเมื่อ พ.ศ. 2469 ชั้นบนใช้เป็นหอสวดมนต์ ทำวัตรเช้า ทำวัตรเย็น ด้านล่าง ใช้เป็นหอฉัน หอระฆัง มีลักษณะทรงสูงสองชั้น ก่ออิฐถือปูน หลังคาทรงไทย มุงกระเบื้อง มีช่อฟ้าใบระกา คันทวย ใต้ทุนโปร่ง สูง 9 เมตร เป็นฝีมือช่างในท้องถิ่น สร้างเมื่อ พ.ศ. 2463 และมณฑปด้านในมีรอยพระพุทธบาทจำลอง
ปูชนียวัตถุที่สำคัญ คือ "หลวงพ่อน้อย" เป็นพระพุทธรูปปางสะดุ้งมาร เนื้อทองสัมฤทธิ์ สร้างในสมัยอยุธยา อายุประมาณ 400–500 ปี
วัดมีเกจิอาจารย์ คือ หลวงพ่อดิ่ง ท่านได้ออกเหรียญซึ่งเป็นหนึ่งในเบญจภาคีเหรียญ และเครี่องรางของขลังจำลองรูปลิงแกะที่แกะจากรากต้นรักและรากต้นพุดซ้อน
เสรีนิยมใหม่
เสรีนิยมใหม่ (neoliberalism) หมายถึง การกำเนิดใหม่ของความคิดที่สัมพันธ์กับเสรีนิยมทางเศรษฐกิจปล่อยให้ทำไปสมัยคริสต์ศตวรรษที่ 19 ในคริสต์ศตวรรษที่ 20 เสรีนิยมใหม่ประกอบด้วยนโยบายเปิดเสรีทางเศรษฐกิจอย่างกว้างขวาง เช่น การโอนกิจการของรัฐเป็นของเอกชน การรัดเข็มขัดทางการเงิน (fiscal austerity) การลดข้อบังคับ (deregulation) การค้าเสรี และการลดรายจ่ายภาครัฐเพื่อเพิ่มบทบาทของภาคเอกชนในเศรษฐกิจ
คำนี้มีใช้มาตั้งแต่ ค.ศ. 1938 แต่กลายมามีความหมายอย่างในปัจจุบันในคริสต์ทศวรรษ 1970 และ 1980 โดยนักวิชาการสังคมศาสตร์หลายสาขา และนักวิจารณ์ ผู้สนับสนุนนโยบายตลาดเสรีเลี่ยงใช้คำว่า "เสรีนิยมใหม่"
ในคริสต์ทศวรษ 1960 การใช้คำว่า "เสรีนิยมใหม่" เสื่อมลงอย่างหนัก เมื่อมีการนำคำนี้กลับมาใช้อีกในคริสต์ทศวรรษ 1980 โดยเชื่อมโยงกับการปฏิรูปเศรษฐกิจของออกุสโต ปิโนเชต์ (Augusto Pinoche) ในประเทศชิลี การใช้คำนี้ได้เปลี่ยนไป ไม่เพียงแต่คำนี้มีการเชื่อมโยงทางลบซึ่งนักวิจารณ์การปฏิรูปตลาดใช้เป็นหลักแล้ว แต่ยังเปลี่ยนความหมายจากเสรีนิยมแบบสายกลางมาเป็นชุดความคิดหัวรุนแรงและทุนนิยมปล่อยให้ทำไปมากขึ้นด้วย ปัจจุบันนักวิชาการมักใช้คำนี้กับทฤษฎีของนักเศรษฐศาสตร์ ฟรีดริช ฮาเยคและมิลตัน ฟรีดแมน และเจมส์ เอ็ม. บูชาแนน ร่วมกับนักการเมืองและผู้วางแผนนโยบายอย่างมาร์กาเร็ต แทตเชอร์, โรนัลด์ เรแกน และแอลัน กรีนสแพน เมื่อความหมายใหม่ของเสรีนิยมใหม่มีการใช้ทั่วไปในบรรดานักวิชาการที่พูดภาษาสเปนแล้ว ก็ได้แพร่สู่การศึกษาเศรษฐกิจการเมืองภาษาอังกฤษด้วย ผลกระทบของวิกฤตการณ์ทั่วโลก ค.ศ. 2008–2009 ยังนำให้มีการศึกษาใหม่ซึ่งวิจารณ์เสรีนิยมใหม่และแสวงทางเลือกการพัฒนา
เดจาวู (เพลงของบียอนเซ่ โนวส์)
"เดจาวู" (Déjà Vu) คือเพลงของบียอนเซ่ โนวส์ นักร้อง-นักแต่งเพลง แนวอาร์แอนด์บี ชาวอเมริกัน ร่วมกับศิลปินแนวฮิปฮอปอย่างเจย์-ซี ซึ่งได้ผลิตขึ้นโดย Rodney "Darkchild" Jerkins และโนวส์สำหรับอัลบั้มเดี่ยวชุดที่สองของเธอ อัลบั้มบี'เดย์ เพลงนี้ได้ผสมผสานดนตรีแนวอาร์แอนด์บีร่วมสมัยและแนวฟังก์ยุค 70 และได้ใช้เครื่องดนตรีหลายๆชนิด โดยมีกีตาร์เบส, hi-hat, ฮอร์น, และดรัมแมชชีน Roland TR-808 ชื่อและเนื้อเพลงของเพลงนี้ได้อ้างอิงไปถึงหญิงที่กำลังคิดถึงคนรักที่จากไป
ไฮพีเรียน
ไฮพีเรียน (Hyperion) เป็นยักษ์ไททัน เป็นเจ้าแห่งแสงและหนึ่งในยักษ์ไททันผู้ควบคุมสี่มุมโลก ซึ่งไฮพีเรียนนั้นควบคุมทิศตะวันออก ไฮพีเรียนยังเป็นบิดาของฮีลีออส เทพเจ้าแห่งดวงอาทิตย์องค์แรกก่อนจะยกหน้าที่นี้ให้แก่อะพอลโล
อควาวิต
อควาวิต (akvavit, aquavit) หรือในนอร์เวย์เรียก อคีวิต (akevitt) เป็นสุราที่ผลิตในแถบสแกนดิเนเวีย มีการผลิตมาตั้งแต่ศตวรรษที่ 15 อควาวิตมีรสชาติหลักจากเทียนตากบและผักชีลาว มีปริมาณแอลกอฮอล์ต่อปริมาตร (ABV) 40% สหภาพยุโรปกำหนดให้อควาวิตมีปริมาณ ABV ขั้นต่ำ 37.5%
ชาวสแกนดิเนเวียนิยมดื่มอควาวิตในช่วงงานรื่นเริง เช่น คริสต์มาสหรืองานแต่งงาน หรือดื่มก่อนรับประทานอาหาร ในสวีเดน เดนมาร์กและเยอรมนีนิยมดื่มอควาวิตแบบเย็นจากแก้วเล็ก (shot glass) ในฟินแลนด์และสวีเดนจะดื่มอควาวิตร่วมกับทานเครย์ฟิชในงานเลี้ยงช่วงปลายเดือนสิงหาคมของทุกปี
แฟ้มเขียวของเกอริง
ในการพิจารณาคดีเนือร์นแบร์ค ได้มีเอกสารฉบับหนึ่งที่ถูกเรียกว่า "แฟ้มเขียว" ของจอมพลไรช์ แฮร์มันน์ เกอริง นี่เป็นระเบียบนโยบายหลักสำหรับการแสวงหาผลประโยชน์ทางเศรษฐกิจในการพิชิตสหภาพโซเวียต ความหมายของเอกสารฉบับนี้คือความตายด้วยความอดอยากของชนชาวสลาฟนับล้านคน บางสิ่งบางอย่างเกิดขึ้นในฮอโลคอสต์ การปล่อยปะละเลยของทหารโซเวียตที่ถูกจับกุมโดยทหารนาซีซึ่งนำไปสู่อัตราการเสียชีวิตสูง และบังคับยึดเสบียงอาหารทั่วไปในพื้นที่ยึดครองของสหภาพโซเวียต เอกสารฉบับนี้เรียกว่า เอกสารดำเนินพิจารณาคดีของโซเวียต Exhibit USSR 10
เหตุรถโดยสารประจำทางพุ่งตกอ่างเก็บน้ำในอันชุ่น
เมื่อวันที่ 7 กรกฎาคม พ.ศ. 2563 เวลา 12:17 นาฬิกา ที่เขตซีซิ่ว (西秀区) นครอันชุ่น (安顺市) มณฑลกุ้ยโจว (贵州省) ทางตะวันตกเฉียงใต้ของจีน รถโดยสารประจำทางในท้องที่คันหนึ่งได้หักเลี้ยวอย่างรุนแรงโดยไม่ทราบสาเหตุ และพุ่งตกลงไปในอ่างเก็บน้ำหงชาน (虹山水库) ส่งผลให้มีผู้เสียชีวิตอย่างน้อย 21 ราย และบาดเจ็บ 16 ราย ผู้โดยสารของรถนั้นเป็นนักเรียนที่เข้าสอบคัดเลือกเพื่อเข้าศึกษาต่อในมหาวิทยาลัยระดับชาติ
เหตุการณ์ชน
เวลาราว 12:17 น. รถโดยสารประจำทางคันดังกล่าวได้หักเลี้ยวโค้งอย่างแรงข้ามไปยังเลนตรงข้าม และชนเข้ากับรั้วกั้นถนนก่อนจะหล่นลงไปในอ่างเก็บน้ำหงชาน (Hongshan Reservoir) หลักฐานจากวิดีโอแสดงให้เห็นว่ารถโดยสารประจำทางคันดังกล่าวได้วิ่งมาอย่างช้า ๆ ก่อนจะเลี้ยวซ้ายเข้าอย่างกะทันหัน ข้ามเลนของถนนไปหกเลน ก่อนจะชนที่กั้นถนนจนหักและหล่นลงไปในน้ำ
หนึ่งในผู้รอดชีวิตได้ให้สัมภาษณ์กับสำนักข่าวหนึ่งว่า "เมื่อรถตกลงไปในน้ำ กระจกรถก็แตกออก น้ำจึงไหลเข้ามาในรถอย่างรวดเร็ว ฉันจึงรีบว่ายน้ำออก ณ ขณะที่รับรู้ได้ถึงแรงกระแทก"
การกู้ภัย
เวลา 13:30 น. เจ้าหน้าที่จากสำนักดับเพลิงและกู้ภัยกุ้ยโจวประกอบด้วยรถดับเพลิง 19 คัน, เรือยาง 21 ลำ และเจ้าหน้าที่กู้ภัย 97 คน (รวมนักดำน้ำ 17 คน) ได้มาถึงสถานที่เกิดเหตุ ผู้ว่าราชการมณฑล เชิ่น อี๋ฉิน  ได้ตรงไปที่เกิดเหตุและกำกับการกู้ภัย รัฐมนตรีกระทรวงความปลอดภัยสาธารณะ จ้าว เข่อจื้อ  มอบหมายให้ผู้ช่วยรัฐมนตรี ตู้ หางเหว่ย์  นำทีมเจ้าหน้าที่ไปยังอันชุ่นเพื่อแนะแนวทางการตรวจสอบเหตุการณ์และที่มาต่อไป
การสอบสวน
เมื่อวันที่ 12 กรกฎาคม เจ้าหน้าที่สอบสวนประกาศว่าเหตุรถพุ่งตกน้ำนี้เกิดโดยความตั้งใจของคนขับ ซึ่งไม่พึงพอใจที่บ้านที่ตนเช่าอยู่นั้นถูกทุบทำลาย ในรายงานของตำรวจได้ระบุว่าเมื่อปี พ.ศ. 2559 บ้านสาธารณะที่เขาเช่าจากบริษัทของเขานั้นเป็นส่วนหนึ่งของโครงการพัฒนาพื้นที่ย่านผู้มีรายได้ต่ำ เขาลงชื่อในเอกสารข้อตกลงเพื่อรับเงินชดเชยจำนวน 72,542.94 หยวน ซึ่งเขาไม่เคยได้รับ ในตอนเช้าของวันที่ 7 กรกฎาคม เขาเดินทางกลับมาบ้านและพบว่าบ้านเขาถูกทุบทำลายไปแล้ว จากนั้นเขาได้โทรศัพท์หาคนขับรถโดยสารประจำทางอีกคนหนึ่งเพื่อขอเข้ากะเร็วขึ้นสองชั่วโมง เจ้าหน้าที่ตำรวจยังระบุว่าเขาได้ซื้อและดื่มแอลกอฮอล์ ก่อนและขณะขับรถตกลงไปในอ่างเก็บน้ำ
จอยซ์ แคโรล โอทส์
จอยซ์ แคโรล โอทส์ (Joyce Carol Oates) (16 มิถุนายน ค.ศ. 1938 - ) จอยซ์ แคโรล โอทส์เป็นนักเขียนนวนิยาย เรื่องสั้น บทละคร โคลงกลอน วิพากษ์วรรณกรรม, ศาสตราจารย์ และ บรรณาธิการคนสำคัญชาวอเมริกัน งานเขียนหนังสือของโอทส์ได้รับการตีพิมพ์เป็นครั้งแรกในปี ค.ศ. 1963 และตั้งแต่นั้นมาก็มีงานเขียนนวนิยายกว่าห้าสิบเล่ม นอกไปจากนั้นก็ยังมีงานเขียนเรื่องสั้น โคลงกลอน และบทความ นวนิยายเรื่อง them ที่เขียนในปี ค.ศ. 1969 ได้รับรางวัลหนังสือแห่งชาติในปี ค.ศ. 1970 นวนิยาย Black Water (ค.ศ. 1992), What I Lived For (ค.ศ. 1994) และ Blonde (ค.ศ. 2000) ได้รับการเสนอชื่อสำหรับรางวัลพูลิตเซอร์ จอยซ์ แคโรล โอทส์เป็นนักเขียนนวนิยายคนสำคัญคนหนึ่งของสหรัฐอเมริกามาตั้งแต่คริสต์ทศวรรษ 1960
จอยซ์ แคโรล โอทส์เป็นศาสตราจารย์สอนวิชาการเขียนสร้างสรรที่มหาวิทยาลัยพรินซ์ทันมาตั้งแต่ปี 1978
นามปากกาที่ใช้ในการเขียนรวมทั้ง "Rosamond Smith" และ "Lauren Kelly"
ดูเพิ่ม
1938
จิรายุ ละอองมณี
จิรายุ ละอองมณี (เกิด 29 ตุลาคม พ.ศ. 2538) ชื่อเล่น เก้า เป็นนักแสดงและนักร้องชาวไทย
ประวัติ
จิรายุ ละอองมณี เกิดที่ตำบลเพ อำเภอเมือง จังหวัดระยอง เป็นบุตรของนายทวี กับนางวรนุช ละอองมณี เมื่ออายุได้ 3 เดือนได้เข้ามาอาศัยที่กรุงเทพมหานคร และศึกษาที่โรงเรียนอมาตยกุล เขาเริ่มเข้าวงการบันเทิงเมื่ออายุ 5 ขวบ จิรายุ สำเร็จการศึกษาจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล (เอกการแสดงและกำกับการแสดงภาพยนตร์) และสำเร็จการศึกษาปริญญาโทจาก คณะนิเทศศาสตร์ มหาวิทยาลัยศรีปทุม (เอกการตลาด)
จิรายุมีผลงานภาพยนตร์เรื่องแรก คือ เรื่อง "ตำนานสมเด็จพระนเรศวรมหาราช ภาค 1 องค์ประกันหงสา" รับบทเป็น "บุญทิ้ง", ตามมาด้วย "รักแห่งสยาม" เป็น "โต้ง" และ "ห้าแพร่ง" เป็น "เป้" และ "เป็ด" จากภาพยนตร์เรื่อง Suck Seed ห่วยขั้นเทพ ตลอดจนละครโทรทัศน์เรื่อง ผีขี้เหงา, แม่เลี้ยงคนใหม่, เทพสามฤดู, แก้วตาพี่, พริกไทยกับใบข้าว จิรายุยังเคยออกผลงานเพลงกับเพื่อน โดยรวมกันเป็นวงชื่อ ไอดี คิดส์ และมีผลงานเพลงเป็นของตัวเอง เพลง "วินาทีเดียวเท่านั้น" หลังจากที่เพลง "ทุ้มอยู่ในใจ(acoustic)" เพลงประกอบภาพยตร์ Suck Seed ห่วยขั้นเทพ และมีผลงานเพลงที่จิรายุแต่งเอง เพลง "รักเธอคนเดิม" ซึ่งได้รับกระแสตอบรับเป็นอย่างดี ปัจจุบันมีวงดนตรีร่วมกับเพื่อนๆ ชื่อวง SLEEPRUNWAY โดยอยู่ในตำแหน่งร้องนำและมือกีต้าร์
ปัจจุบันคบหาดูใจกับ วิโอเลต วอเทียร์ และได้เป็นสมาชิกวง Retrospect ซึ่งได้มาแทนแน๊ป-ชนัทธา สายศิลา ร้องนำของวงซึ่งได้ลาออกไป
เจวายเจ
เจวายเจ (JYJ) เป็นศิลปินใหม่ประกอบด้วยสมาชิกสามคน ได้แก่ แจจุง, ยูชอนและจุนซู สมาชิกวง ดงบังชินกิ โดยไม่มีต้นสังกัด มีเพียงบริษัท C-JeS เป็นบริษัทจัดการและบริษัท Prain เป็นบริษัทที่ดูแลด้านการประชาสัมพันธ์ พวกเขาเริ่มเดบิวต์ในเกาหลีด้วยมินิอัลบั้มภาษาญี่ปุ่น ซึ่งขึ้นอันดับ 1 ออริกอนวีคลี่อัลบั้มชาร์ต
พวกเขาทำอัลบั้มใหม่ชื่อ The Beginning โดยชื่อของอัลบั้มนี้สื่อถึงจุดเริ่มต้นการเดินทางของพวกเขากับผลงานภาษาอังกฤษอัลบั้มแรก และได้ร่วมกับศิลปินชื่อดังอย่าง Kanye West และ Rodney Jerkins ซึ่งทำยอดพรีเซลล์ไปได้กว่า 520,000 ชุด และเป็น Release of the week ของ Billboard ด้วย
ประวัติ
ในช่วง เดือนกรกฎาคม พ.ศ. 2552 สามสมาชิกดงบังชินกิ ได้ฟ้องร้อง SM Entertainment เกี่ยวกับระยะสัญญาที่ยาวนานถึง 13 ปี โดยไม่นับรวมระยะเวลาในการเกณฑ์ทหาร จึงมีระยะเวลารวมถึง 15 ปีซึ่งยาวนานกว่าที่กฎหมายระบุไว้ด้วย และปัญหาการจัดสรรรายได้อย่างไม่เป็นธรรมตลอดระยะเวลาการทำงานของพวกเขาในฐานะสมาชิกของวงดงบังชินกิ
ต่อมาในเดือนเมษายน พ.ศ. 2553 เอเว็กซ์ได้ประกาศการแสดงคอนเสิร์ต Thanksgiving live in Dome ซึ่งเป็น Dome tour ครั้งแรกของทั้งสาม โดยจัดแสดงที่ เคียวคาร่าโดมที่โอซาก้า และโตเกียวโดมที่โตเกียว รวม 4 รอบ โดยบัตรขายหมดทุกรอบ ซึ่งแสดงโดยยูนิตที่ตั้งขึ้นมาใหม่ ชื่อ 'Jaejoong Junsu Yuchun' หลังจากนั้น จึงมีอัลบั้ม The.. ซึ่งวางแผงในญี่ปุ่น และมียอดขายถึง 140,000 แผ่น ส่วน DVD บันทึกการแสดงนั้นก็ขายได้กว่า 119,000 แผ่น นอกจากนี้ได้มีการออก DVD '3hree Voices' ซึ่งเป็นภาพยนตร์สารคดีถ่ายทำทั้งสามสามชิกในการเดินทางไปยังประเทศต่างๆได้แก่แคนนาดา ออสเตรเลีย และเกาหลีใต้ จากนั้นทั้งสามชิกได้ออกทัวร์คอนเสิร์ตกลางแจ้ง A-Nation
นอกจากงานที่เป็นกลุ่ม สมาชิกทั้งสามได้ออกงาน โซโล่ของแต่ละคนด้วย สมาชิกคนแรกที่ได้ออกงานเดี่ยวคือ คิมจุนซู โดยเริ่มต้นงานเดี่ยวในละครเวทีที่เกาหลีใต้เรื่อง Mozart! และโดยออกซิงเกิ้ลเดี่ยวภาษาญี่ปุ่น Intoxication และKim Junsu Musical Concert - Levay and Friends จากนั้นปาร์ยูชอนได้แสดงซีรีส์ญี่ปุ่นที่ฉายทางมือถือ เรื่อง Beautiful you และคิมแจจุงได้แสดงซีรีส์ญี่ปุ่นร่วมกับเอตะ และอุเอโนะ จูริ เรื่อง Sunao Ni Narenakute (Hard to say I love you) โดยซีรีส์เรื่องนี้คิมแจจุงได้รับรางวัลนักแสดงสมทบชายยอดเยี่ยมด้วย
แม้ผลตอบรับกิจกรรมของทั้งสามจะออกมาดี มียอดขายที่ดี แต่ก็เกิดปัญหาการหยุดกิจกรรมของสามสมาชิกที่ประเทศญี่ปุ่นขึ้นเสียก่อน โดยทางต้นสังกัด เอเว็กซ์ กล่าวหาว่า บริษัท C-JeS ซึ่งเป็นบริษัทจัดการของทั้งสามชิกในเกาหลีใต้นั้นพัวพันกับกลุ่มมาเฟียเกาหลีใต้ จึงระงับกิจกรรมของทั้งสามชิกในญี่ปุ่นทั้งหมด
อย่างไรก็ตาม แม้พวกเขาจะถูกกีดกันในบ้านเกิดที่ประเทศเกาหลีใต้ หรือในประเทศญี่ปุ่น แต่พวกเขาก็เตรียมตัวสำหรับกับการบุกตลาดอินเตอร์ โดยการทำอัลบั้มภาษาอังกฤษชุดใหม่ The Beginning กับโปรดิวเซอร์ชื่อดัง Kanye ซึ่งเป็นผู้โปรดิวซ์เพลง "Ayyy girl" และตั้งยูนิตใหม่โดยใช่ชื่อว่า 'JYJ' นั้นเอง โดยจะเริ่มทัวร์ใน 11 เมืองใหญ่ใน 6 ประเทศ นั้นก็คือ ไทย จีน อเมริกา แคนนาดา เกาหลีใต้ และญี่ปุ่น ในระหว่างทัวร์คอนเสิร์ตนั้น วันที่ 24 มกราคม 2553 ทั้งสามสมาชิกได้ออกหนังสือความเรียง Their Room; Music Essay โดยมี CD เพลงแถมในหนังสือ 6 เพลง ซึ่งเป็นพลงที่พวกเขาโปรดิวซ์เองทั้งสิ้น โดยซึ่งได้เสียงตอบรับที่ดีมาก โดยได้รับการบันทึกว่าเป็นหนังสือที่ขายดีเป็นอันดับ 2 ของปี
และในปีนั้นเอง หนึ่งในสมาชิก JYJ ปาร์ค ยูชอน ได้เข้าร่วมแสดงละครเกาหลีใต้เรื่องแรกชื่อ SungKyunKwan Scandal (บันฑิตหน้าใส หัวใจว้าวุ่น) ซึ่งแม้จะไม่ได้มีเรตติ้งสวยงาม เพราะแสดงชนกับซี่รี่ย์ฟอร์มยักษ์ แต่ก็ได้รับบทวิจารณ์ในแง่บวกมากมาย และคำชมปาร์คยูชอนในฐานะนักแสดงมากฝีมือคนนึง และรางวัลนักแสดงหน้าใหม่ชายยอดเยี่ยมจากงาน KBS Drama Awards. และอีกหลายเวทีที่การันตีถึงฝีมือการแสดงของปาร์คยูชอน นอกจากนี้อัลบั้มเพลงประกอบละครก็ขายดีมากอีกด้วย เนื่องจากทั้งสามชิกได้เข้าร่วมร้องเพลงประกอบหลักของละครเรื่องนี้นั้นคือเพลง 'Chajatta' (Found You) ซึ่งเพลงนี้ได้รับรางวัลเพลงประกอบละครยอดเยี่ยมด้วย
ในปี 2554 นี้คิมจุนซูได้เข้าร่วมละครเวทีเรื่อง Tears of haven และ Mozart! รอบอังกอร์ ซึ่งได้รับการยอมรับว่าเป็นนักแสดงดาวรุ่งหน้าใหม่ของวงการละครเวที ส่วนปาร์คยูชอนได้เข้าร่วมแสดงละครเรื่องที่ 2 แนวเมลโลดราม่า ชื่อ Miss Ripley และเรื่องที่ 3 คือ Rooftop Prince และคิมแจจุงได้รับงานแสดงซีรีส์เกาหลีแนวคอมเมดี้เรื่องแรกคือ Protect the Boss และเรื่องที่ 2 คือ Dr. Jin
แม้จะถูกกีดกันจากสื่อต่างๆ เช่นอัลบั้มเพลงประกอบละครเรื่อง SungKyunKwan Scandalเกือบจะไม่ได้วางแผงออนไลน์ หรือเพลง Ayyy Girl ถูกถอดชื่อออกจาก Take7 ของ SBS Ingikayo การถูกถอดออกจากรายการวาไรตี้ต่างๆ และการถูกยกเลิกการออกรายการ ‘ Jeju 7 New Wonders of World KBS Special Live’ (การแสดงพิเศษ เชจู 7 สิ่งมหัศจรรย์ของโลก) ของ KBS อย่างกะทันหัน ฯลฯ แต่กิจกรรมทั้งสามยังได้รับเสียงตอบรับอย่างดี
หลอดประสาทไม่ปิด
ภาวะหลอดประสาทไม่ปิด (neural tube defect, NTD) เป็นกลุ่มของโรคหลายๆ โรค ที่มีลักษณะร่วมกันคือมีช่องเปิดที่ไขสันหลังหรือสมองซึ่งหลงเหลือมาจากตอนเป็นตัวอ่อน ในช่วงสัปดาห์ที่ 3 ของการตั้งครรภ์ ตัวอ่อนในระยะแกสตรูลาจะมีกลุ่มเซลล์ที่ด้านดอร์ซัล (ด้าน "หลัง") ที่จะเริ่มปรับเปลี่ยนรูปร่างกลายเป็นท่อประสาท (neural tube) ซึ่งปกติจะต้องปิดสนิทเป็นท่อสมบูรณ์ หากปิดไม่สนิทก็จะเกิดเป็นภาวะหลอดประสาทไม่ปิด
เตเลมอนเตการ์โล
หลังจากการเข้าซื้อกิจการในวันที่ 6 สิงหาคม 2543 โดยบริษัทซิทปากินเกลเล เทเลคอมอิตาเลียได้เปลี่ยนชื่อเป็นลาเซตเตอย่างเป็นทางการและออกอากาศในวันที่ 24 มิถุนายน 2544
ยัน ออร์ต
ยัน แฮ็นดริก ออร์ต (Jan Hendrik Oort, 28 เมษายน 1900 – 5 พฤศจิกายน 1992) เป็นนักดาราศาสตร์ และ นักฟิสิกส์ดาราศาสตร์ ชาวเนเธอร์แลนด์
อีลิเซียม
ในเทพปกรณัมกรีก อีลิเซียม (Elysium) หรือ ทุ่งเอลีเซียน (Ἠλύσιον πεδίον, Ēlýsion pedíon) เป็นแนวคิดชีวิตหลังความตายที่พัฒนาไปตามกาลเวลาและได้รับการค้ำจุนโดยนิกายและลัทธิทางศาสนาและปรัชญาของกรีกบางส่วน เดิมที่สถานที่นี้แยกจากยมโลกของกรีกที่เป็นดินแดนของเฮดีส เฉพาะมนุษย์ที่เกี่ยวข้องกับเทพเจ้าและวีรบุรุษคนอื่น ๆ เท่านั้นที่สามารถผ่านเข้ามาทางแม่น้ำสติกซ์ได้ ภายหลังมีการเพิ่มแนวคิดของผู้ที่สามารถเข้าได้ว่ารวมถึงผู้ที่พระเจ้าเลือก คนชอบธรรม และวีรบุรุษ หลังเสียชีวิต พวกเขาจะยังคงอยู่ในทุ่งเอลีเซียนเพื่อมีชีวิตหลังความตายอย่างมีความสุขและความเจริญ และดื่มด่ำกับความสุขที่พวกเขาเคยได้รับขณะยังมีชีวิต
โฮเมอร์รายงานว่า ทุ่งเอลีเซียนตั้งอยู่ที่ขอบทางตะวันตกของโลก ริมสายน้ำโอซีอานัส จากนั้นในสมัยของเฮสิโอด กวีชาวกรีก อีลิเซียมเป็นที่รู้จักในชื่อ "เกาะแห่งความผาสุก" ตั้งอยู่ในมหาสมุทรตะวันตกปลายสุดขอบโลก ภายหลังพินดาร์ กวีชาวธีบส์ ลดขนาดเกาะแห่งความผาสุกลงเป็นเกาะขนาดเล็ก โดยระบุว่ามีสวนสาธารณะที่ร่มรื่น กับพลเมืองที่ชอบเล่นกีฬาและดนตรี
นักเขียนแต่ละคนระบุผู้ปกครองอีลิเซียมไม่เหมือนกัน โดยพินดาร์และเฮซิโอดระบุว่าผู้ปกครองคือโครนัส ส่วนโฮเมอร์ระบุใน โอดิสซีย์ ว่ามี Rhadamanthus ที่มีผมสีนวลอาศัยอยู่ในนั้น
วันอังคารแห่งความทรงจำกับครูมอร์รี
วันอังคารแห่งความทรงจำกับครูมอร์รี (Tuesdays with Morrie) เป็นงานเขียนเชิงชีวประวัติ-ปรัชญา ของมิตช์ อัลบอม (Mitch Albom) นักข่าวชาวสหรัฐอเมริกา เล่าถึงเหตุการณ์ที่เกิดขึ้นจริงกับอาจารย์และนักสังคมวิทยาชื่อ มอร์รี ชวอตซ์ (Morrie Schwartz) ได้แก่เรื่องราวความผูกพันของอาจารย์ท่านนี้กับบรรดาลูกศิษย์ วรรณกรรมเรื่องนี้ได้รับการดัดแปลงเป็นภาพยนตร์โทรทัศน์โดยใช้ชื่อเดียวกัน กำกับการแสดงโดย มิค แจ็กสัน ออกอากาศที่ประเทศสหรัฐอเมริกาตั้งแต่วันที่ 5 ธันวาคม ค.ศ. 1999 นำแสดงโดย Hank Azaria
หัวใจสำคัญของทั้งหนังสือและภาพยนตร์สื่อถึงสิ่งที่มิตช์ ได้เรียนรู้จากครูมอร์รีผู้ำกำลังจะตาย เกี่ยวกับแง่มุมในการใช้ชีวิต
หนังสือตีพิมพ์ครั้งแรกในปี ค.ศ. 1997 เป็นฉบับปกแข็ง ต่อมาได้ตีพิมพ์ฉบับปกอ่อนในเดือนตุลาคม ค.ศ. 2002 และ ค.ศ. 2006 โดยในครั้งหลังนี้ได้ตีพิมพ์ไปแล้วมากกว่า 11 ล้านฉบับ ติดอันดับหนังสือขายดีตลอดกาลของ New York Times
ฉบับแปลภาษาไทยแปลโดย อมรรัตน์ โรเก้ โดยสำนักพิมพ์ซีเอ็ดยูเคชั่น เมื่อ พ.ศ. 2543 ได้รับรางวัลชมเชย หนังสือแปลดีเด่น กลุ่มหนังสือนวนิยาย จากกระทรวงศึกษาธิการ เมื่อปี พ.ศ. 2544
แหล่งข้อมูลอื่น
ימי שלישי עם מורי
รายชื่อแหล่งมรดกโลกในประเทศโปแลนด์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโปแลนด์ทั้งสิ้น 17 แหล่ง เป็นแหล่งมรดกโลกทางวัฒนธรรม 15 แหล่ง และแหล่งมรดกโลกทางธรรมชาติอีก 2 แหล่ง
แม่น้ำห่าน (ประเทศเวียดนาม)
แม่น้ำห่าน (Sông Hàn หรือ Hàn giang, ) เป็นแม่น้ำที่ตั้งอยู่ในภูมิภาคชายฝั่งตอนกลางใต้ของประเทศเวียดนาม มีต้นกำเนิดจากจังหวัดกว๋างนามและไหลลงสู่ทะเลจีนใต้ที่ดานัง
ชุดว่ายน้ำวันพีซ
ชุดว่ายน้ำวันพีซ (One-piece swimsuit) คือปกติมักจะชุดว่ายน้ำวันพีซรัดรูปสวมใส่ โดย ผู้หญิงและเด็กผู้หญิง ในตอนว่ายน้ำในทะเล หรือสระว่ายน้ำ หรือกิจกรรมอยู่ในแสงแดดใด ๆ เช่น การอาบแดด โดยปกติชุดว่ายน้ำวันพีซ จะครอบคลุมลำตัวของผู้หญิง บางสตรีสวมใส่ชุดว่ายน้ำวันพีซ เนื่องจากคิดว่ามันจะมีความพอประมาณกว่าชุดบิกินีทูพีซ
ชนิดที่พบมากที่สุดของชุดวันพีซ คือ เมลลอต หรือชุดแทงค์ ซึ่งคล้ายกับชุดรัดรูปไม่มีแขน หรือชุดบอดีสูท หลากหลายรูปแบบของเรื่องนี้รวมถึงฮาล์เตอร์เน็ค และชุดว่ายน้ำอาบน้ำด้านหน้า เช่นเดียวกับสไตล์หุ้มรอบๆ เต็มตัว และเกาะอก ชุดเพรทเซล เป็นอีกหนึ่งอย่างพิเศษของชุดว่ายน้ำวันพีซ
เมื่อเร็ว ๆ นี้ชุดว่ายน้ำนักกีฬาได้ใช้หลากหลายรูปแบบใหม่ของสายคล้องไหล่ รวมถึงเรเซอร์แบ็ค, เฟสแบ็ค และฟลายแบ็ค ซึ่งบางส่วนก็ยังคงนำมาใช้ในเสื้อผ้ากีฬาอื่น ๆ
อีกนวัตกรรมล่าสุดในชุดว่ายน้ำวันพีซ คือ บอดีสกีน ซึ่งผิวเผินคล้ายกับ ยูนิทาร์ด หรือชุดดำน้ำ แม้ครอบคลุมลำตัวทั้งแขนและขา การทำงานของมันไม่ได้เป็นความพอประมาณ แต่ช่วยลดแรงเสียดทานในน้ำสำหรับนักว่ายน้ำมืออาชีพ พื้นผิวของมันทำจากผ้าเทคนิคเนื้อที่ได้รับการออกแบบมาเพื่อตัดทรงผ่านน้ำในลักษณะเดียวกับผิวหนังปลา หรือฉลาม